Սամմիթը հյուրընկալել է մի շարք համաշխարհային ճանաչում ունեցող գործարարների, ներդնողների և մասնագետների, որոնք նույնպես դարձել են Seaside Startup Summit-ի մի մասնիկը: Մասնագետներն ու բիզնես ոլորտի ներկայացուցիչները մասնակիցների հետ կիսվում են իրենց փորձով և խորհուրդներ տալիս: Սամմիթի ընթացքում խորհրդատվության իր տարբերակն առաջարկեց SDTP ընկերության հիմնադիր Ջիմի Ջեյնը, ում «Ստարտափների ստեղծարար մտածողություն» գրքի շնորհանդեսը տեղի ունեցավ մարտի 7-ին՝ հերթական օրվա ամփոփիչ հավաքույթի ընթացքում: Նա նաև հայտարարեց, որ գրքի վաճառքից ստացված գումարը օգտագործվելու է բարեգործական նպատակներով: